ChET EL DIPLOMATIK VAKOLATXONALARINI JOYLAShTIRISh UChUN MA’MURIY BINOLARNI TOShKENT ShAHAR HOKIMLIGI IXTIYORIGA BERISh TO‘G‘RISIDA

O‘zbekiston Respublikasi Prezidenti huzuridagi Vazirlar Mahkamasining “Toshkentda ishbilarmonlar uchrashuvini o‘tkazish yakunlari to‘g‘risida” 1991-yil 10-oktabrdagi 254-son qaroriga, O‘zbekiston Respublikasi Prezidentining “Toshkent shahrida chet el diplomatik vakolatxonalari uchun binolar qurish va ajratish, ularning faoliyatini zarur sharoitlar bilan ta’minlash to‘g‘risida” 1992-yil 11-yanvardagi R-122-son farmoyishiga muvofiq Vazirlar Mahkamasi qaror qiladi:
 1. Vazirliklar, idoralar, muassasalar va tashkilotlar chet el diplomatik vakolatxonalarini joylashtirish uchun ma’muriy binolarni shahar hokimligi bilan 1-ilovaga* muvofiq kelishilgan muddatlarda Toshkent shahar hokimligi ixtiyoriga bersinlar.
 2. Ko‘chirilayotgan tashkilotlar, vazirliklar, idoralarning apparatlarini joylashtirish uchun 2-ilovaga* muvofiq yotoqxonalar binosi, V.I. Lenin nomidagi ToshDUning falsafa, tarix fakultetlari va malaka oshirish institutining binosi Amir Temur ko‘chasi, 60-a uydagi yotoqxona bilan birga, shuningdek, Rus tili va adabiyoti institutining Furqat ko‘chasida qurilayotgan binosi Toshkent shahar hokimligi balansiga berilsin.
 3. O‘zbekiston Respublikasi Energetika va elektrlashtirish vazirligi, “Toshkentboshqurilish”, Melioratsiya va suv xo‘jaligi vazirligi 1-ilovada ko‘rsatilgan tashkilotlarni ularni zichlashtirish hisobiga joylashtirsinlar.
 4. O‘zbekiston Respublikasi Davlat o‘rmon qo‘mitasi, Davlat jismoniy tarbiya va sport qo‘mitasi, Sog‘liqni saqlash vazirligi, O‘rta Osiyo Tibbiyot fanlari akademiyasining apparatlari Rus tili va adabiyoti institutining Furqat ko‘chasida qurilayotgan binosiga joylashtirilsin.
 5. ToshDU falsafa, tarix fakultetlari va malaka oshirish instituti kontingenti bilan Oliy o‘quv yurtlari shaharchasida Sharqshunoslik instituti binolarida joylashtirilsin, Amir Temur ko‘chasi, 60-a uydagi shu munosabat bilan bo‘shab qolgan joylarga O‘zbekiston Respublikasi xo‘jalik hisobidagi “Sayyoh-Intur” birlashmasi va “Vatanparvar” MKT Markaziy Kengashining apparatlari joylashtirilsin.
 O‘zbekiston Respublikasi Xalq ta’limi vazirligi respublika uslubiyat markazining Lohutiy ko‘chasida qurilayotgan binosiga Toshkent davlat sharqshunoslik instituti joylashtirilsin.
 7. Chkalov nomidagi Toshkent aviatsiya ishlab chiqarish birlashmasi (o‘rtoq Juravlev) “Mineral” ilmiy-tadqiqot institutining 60 kishilik xodimlarini joylashtirish uchun shahar hokimligi bilan kelishilgan muddatlarda, xonalar ajratsin. 
 8. Buyurtmachilar: O‘zbekiston Respublikasi Xalq ta’limi vazirligi, “O‘zradioelektrotexasbob” konserni O‘zbekiston hisoblash texnikasi va informatika ishlab chiqarish birlashmasi, bosh pudratchi tashkilot – “Toshkentboshqurilish” Rus tili va adabiyot instituti, O‘zbekiston Respublikasi Xalq ta’limi vazirligining uslubiyat markazi, O‘zbekiston hisoblash texnikasi va informatika ishlab chiqarish birlashmasining texnik xizmat ko‘rsatish markazi binolari qurilishini 1992-yil iyun oyida tugallashni ta’minlasinlar.
 O‘zbekiston Respublikasi Moliya vazirligi qayd qilingan inshootlar qurilishini tugallash uchun respublika budjetidan O‘zbekiston Respublikasi Xalq ta’limi vazirligiga qo‘shimcha ravishda 26,0 mln. so‘m va O‘zbekiston hisoblash texnikasi va informatika ishlab chiqarish birlashmasiga 3,5 mln. so‘m ajratsin”.
 9. Toshkent shahar hokimligi:
 1-ilovada sanab o‘tilgan barcha korxonalar va tashkilotlarning boshqaruv apparatlarini (3, 4, 5, 6 va 7-bandlarda nazarda tutilganlardan tashqari) 2-ilovaga muvofiq Toshkent shahar hokimligiga berilayotgan yotoqxonalar binosiga joylashtirsin;
 kelishilgan muddatlarda respublika qurilish tashkilotlarining kuchlari bilan bo‘shayotgan binolarni qayta qurish, kapital ta’mirlash va obodonlashtirishga doir ishlarning bajarilishini va ularni 3-ilovaga* muvofiq chet el vakolatxonalarini joylashtirish uchun berishni ta’minlasin;
 ko‘chib o‘tilgandan keyin bir oy muddat ichida vazirliklar, idoralar, tashkilotlar va muassasalar bilan shartnomalar tuzsin, binolarni ijaraga olish uchun tegishli orderlar bersin va ma’muriy binolardan foydalanish tartibini tasdiqlasin.
 10. Mazkur qarorning bajarilishini nazorat qilish Vazirlar Mahkamasining tarmoq komplekslariga va O‘zbekiston Respublikasi Prezidenti apparati Ishlar Boshqarmasiga yuklatilsin.